Dubain ilmastokokous 2023

Dubain ilmastokokous (COP28, Conference of the parties) järjestetään Dubaissa Yhdistyneissä arabiemiirikunnissa marraskuussa 2023. Siinä YK:n ilmastonsuojelun puitesopimuksen allekirjoittajamaat kokoontuvat jälleen tarkastelemaan ilmastopolitiikkaansa.

Arabiemiraatit valittiin isäntämaaksi vuoden 2021 Glasgow’n ilmastokokouksessa Aasian ja Tyynenmeren maiden tuella.

Kokoukseen odotetaan 80 000 delegaattia, joiden joukossa on noin 140 valtionjohtajaa. Puheenjohtajaksi on valittu Arabiemiirikuntien valtiollisen öljy-yhtiön toimitusjohtaja Sultan Al Jaber. Päivämääräksi on ilmoitettu 30.11. – 12.12.

Asialista 
Sharm el-Sheikhin ilmastokokouksessa vuonna 2022 sovittiin myös kehittyviä maita auttavan vahinkorahaston perustamisesta, ja Dubaissa työryhmän on määrä esitellä suunnitelma sen käytännön toteutuksesta. Sopeutumisrahaston rahoituksesta pitää myös päättää. Maailmanpankin odotetaan ottavan isomman roolin ilmastonmuutosasioissa. António Guterresin lupaaman varhaisen ympäristökatastrofien varoitusjärjestelmän toteutusta esitellään. Ensimmäisen Pariisin sopimuksen viisivuotistarkastelun (Global Stocktake, maailmanlaajuinen tilannekatsaus) tuloksista keskustellaan. Sopeutumissuunnitelmasta sovitaan. Myös ruoka, maatalous ja meret ovat asialistalla.

Lähteet

Aiheesta muualla

 Kokouksen kotisivu UNFCCC 
 Al Jaberin haastattelu Bloomberg

Ilmastopolitiikka
Yhdistyneet kansakunnat
Vuoden 2023 politiikka
Ympäristökonferenssit